สวัสดีค่ะอยากทราบว่า ประจำเดือนมาไม่ตรงจะส่งผลอะไรไหมค่ะอย่างเช่น เดือนที่แล้วมา (15/01/63) ส่วนเดือนนี้มา(3/02/63)โดยก่อนหน้านี้มีเลือดมา กระปริบกระปรอย ประมานเกือบอาทิตย์ อาการอย่างนี้จะส่งผลอะไรไหมค่ะ
สวัสดีค่ะ เลือดประจำเดือนควรมาทุก 22-35 วันนับจากครั้งก่อนค่ะการที่มีเลือดประจำเดือนมาดังกล่าวนั้น อาจเป็นเลือดที่ออกผิดปกติจากช่องคลอด ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์